ตามรอยร้านในวงในมาลองสักหน่อย. 

เป็นร้านบะหมี่เกี้ยวหมูแดง เกี้ยวกุ้ง และ บะหมี่ปู

วันนี้ไม่ได้กินที่ร้านแต่ซื้อกลับมากินที่บ้าน เป็นบะหมี่เกี้ยวกุ้งหมูแดงน้ำ

เส้นบะหมี่เป็นแบบเส้นแบน นุ่ม แต่นุ่มไปหน่อย และจืดไปนิด 

เกี้ยวกุ้ง ใส่กุ้งเป็นตัวๆไม่ใหญ่นักผสมกับหมูสับที่ปรุงรสมานิดหน่อยรสชาติโอเค แต่ถ้าใช้กุ้งใหญ่กว่านี้จะดีมาก จะทำให้เกี้ยวกุ้งกรอบกว่านี้(ส่วนตัวผม คิดว่าความอร่อยของกุ้งต้องกรุบกรอบเด้งๆ) 

น้ำซุปรสหวานอ่อน ไม่หวานแบบติดรสผงชูรส อร่อยดี

ผักกวางตุ้งลวกเปื่อยกว่าทั่วๆไปนิด แต่ผมชอบนะแบบนี้ (ชอบผักเปื่อยๆ^^)

รวมถือว่าผ่านนะ รสชาติถือว่าดีสำหรับร้านรถเข็นแถมราคาก็ไม่แรง 

รสชาติให้ 6.5/10 ราคาให้ 8/10

วันหลังจะลองบะหมี่ปูดูบ้าง ราคา 80 บาท ถือว่าน่าสนใจมากๆ

อ่อ ปล. รู้สึกจะลวกเส้นช้าไปนิด เส้นเลยนิ่มไปหน่อย เลยทำให้รู้สึกช้า รอนานไปนิดๆ